**אלעזר ליפא שמלצר** (נולד בח' באדר ב' ה'תשל"ח, 17 במרץ 1978) הוא זמר-יוצר חסידי-אמריקאי. מאמצע העשור הראשון של המאה ה-21, נחשב לאחד הזמרים הפופולריים ביותר בזמר החסידי.

ביוגרפיה
--------

שמלצר גדל במשפחה חסידית מרובת ילדים בשיכון סקווירא שבניו יורק, ארצות הברית, הוא הילד ה-11 מתוך 12. אביו ראובן, ניצול שואה - מנוסעי רכבת קסטנר, עבד ברשות הדואר. אחיו, זושא שמלצר, ואחיינו, שרולי גרין משמשים אף הם כבדחנים וכגראמערים מוכרים בקהילה החסידית בארצות הברית.

כילד סבל מהפרעת קשב וריכוז לא מאובחנת והתקשה להתרכז. לדבריו, המלמדים בתלמוד התורה היכוהו רבות. בבחרותו למד בישיבה של האדמו"ר ממאקווא בקריית אתא. באוגוסט 1998 נישא למרים, ובמשך השנים נולדו להם 4 ילדים. לאחר נישואיו חזר לגור בסקווירא. החל לעבוד כ"בדחן" בחתונות באזור, ולאחר ששמועות על האמן הצעיר עברו מפה לאוזן, החל להופיע כזמר בחתונות ובר מצוות, ומאז המשיך בקריירה מוזיקלית. לאורך השנים הוציא קרוב ל־15 אלבומים. בעשור השני של המאה ה-21 עבר לגור בעיירה איירמונט שבהרי מדינת ניו יורק שם הקים בית כנסת. הוא עזב את חסידות סקווירה אחרי שהוחרם בקהילה.

שמלצר שר בסגנונות מוזיקליים מגוונים, אך בעיקר פופ. כמקובל בענף, עיקר מילות השירים מן המקורות, עם תוספות ביידיש, בעברית או באנגלית. הופעותיו תיאטרליות והוא מופיע לעיתים בתלבושות ססגוניות.

שמלצר משמש גם כגראמער ובדחן בחתונות ואירועים. בערב חג הפסח 2010 יצאה לאור הגדה של פסח המיועדת לילדים ובה צילומים שלו, של גיסו הקומיקאי והשחקן מנשה לוסטיג ושל ילדיו של שמלצר המסובים לליל הסדר. בריאיון עיתונאי אמר שליהודי מותר לעבוד לפרנסתו גם בתחומים חדשניים שאינם מקובלים בציבור החרדי.

בתש"ע החל שמלצר בבניית בית כנסת במונסי. בשיר ביידיש באלבום "אמונה" הוא מתאר את הקשיים בפרויקט זה. בבית הכנסת התנהלה קהילה קטנה וססגונית סביבו.

בשנותיו הראשונות שר שמלצר בסגנון המקובל בקרב זמרים חרדיים. עם השנים החל לסגל אורח חיים "חרדי פתוח" וילדיו לומדים במוסדות חינוך אורתודוקסים מודרניים. הוא סופג ביקורת על החדרת סגנונות מוזיקליים מודרניים, ו'תכנים שלילים' לקהילה החסידית והחרדית.

במרץ 2009 הופיע במדיסון סקוור גארדן במופע גדול במיוחד שעורר התנגדות של רבנים חסידיים בארצות הברית. הדבר גרם לאחר מכן לביטול אירועים שאליהם הוזמן.

ביוני 2012 הוציא קליפ לשיר "Hang Up The Phone" מהאלבום "אמונה", ובו הוא מופיע מחופש לרובוט. באוגוסט 2012 הצטלם בקליפ עם חיילי הנח"ל החרדי כשהוא במדי צה"ל לשיר "מזרח מזרח". בדצמבר 2012 הוציא קליפ לחנוכה ובו שולבו צילומי נשים.

בתחילת 2014 ביצע מחזה שכתב ועיבד בברודוויי, באולם The Town Hall (אנ').

ביוני 2015 הוציא קליפ לשיר "בן פיגא" על רבי נחמן מברסלב. גם שיר זה עורר טענות שהוא מחדיר שירים בסגנון "רחובי" לציבור החרדי.

באוגוסט 2015 הוציא שיר בשם "בו"ה בו"ה", שבו הוא שר: "כשנכנסתי לרב חיים קנייבסקי הוא אמר לי בו"ה בו"ה, מה זה בו"ה בו"ה, ברכה והצלחה". השיר ספג ביקורת בציבור החרדי בנימוק שיש בו פגיעה בתלמידי חכמים. שמלצר הגיב לטענות בסרטון שבו הוא משווה את הסצנה לשיר "בן בג בג".

בדצמבר 2015 הוזמן שמלצר למסיבה בטקס חנוכה בבית הלבן.

בשנת 2018 קיבל שמלצר תואר שני בפסיכולוגיה מאוניברסיטת קולומביה. באותה שנה פורסם ששמלצר עובר קשיים כלכליים ואישיים, ובין היתר העמיד למכירה את ביתו ואת בית הכנסת שבנה.

בתהליך פנימי שעבר חזר למראה החסידי. במקביל גם הסגנון המוזיקלי של אלבומו "געוואלדיג" והאלבום הבא אחריו, בבליפא, הוא חסידי קלאסי.

בתקופת החזרה למראה החסידי התחיל לימודי ציור, אלבומו "געוואלדיג" מעוטר בציורים פרי ידיו.

ב-2020, הוציא את השיר סבא קדישא יחד עם יעקב שוואקי, בספטמבר הוציא את השיר גמרא במנגינה, השיר מלווה בקליפ אשר צולם בעיראק יחד עם העיתונאי האמריקאי והיוטיובר שלמה זיאונץ.

ב-2022 הוציא אלבום בשם בבליפא בו 20 רצועות שהן סוגיות תלמודיות שהולחנו.

בחודש מאי 2023 יצא ביידיש השיר "שירה זינגט שירה", מילים שכתב שמלצר לשיר "יש לי סימפטיה", שהלחין שלמה גרוניך.

בחודש מאי 2023 פרסם סרטון בערוץ היוטיוב שלו, וסיפר שעבר תקיפה מינית בילדות.

דיסקוגרפיה
----------

### אלבומים

* **למרנן** (ניגוני סקווירא)
* **נאר בשמחה** - 1999
* **שמע** - 2000
* **הייבט אייך - פורים אין סקווירא**
* **ליפא לטובה** - 2001
* **ליפא בדרך** - ה'תשס"ג
* **לעילא ולעילא** - ה'תשס"ה
* **פרויקט x** - ה'תשס"ו
* **בלי עין הרע (קיין עין הרע)** - ה'תשס"ו, 2006
* **לקרוא את ההלל** - חנוכה תשס"ז (סוף 2006)
* **פרויקט X 2**
* **יהודי פשוט** - תשס"ח (2008)
* **נון סטופ** - ינואר 2009
* **מעומקא דליפא** - 2010
* **24/6** - מרץ 2011
* **לייבי לנצח** - לזכרו של לייבי קלצקי
* **מזרח** - 2012
* **אמונה** - מאי 2012 (שבועות ה'תשע"ב)
* **דאס פינטעלע איד** (הנקודה היהודית) - דצמבר 2013 (חנוכה ה'תשע"ד), אלבום בו כל הלחנים היו שלו.
* **תהיו חיוביים** - אוגוסט 2015 (ה'תשע"ה)
* **ליפא גוואלדיג** (lipa's gevaldig) - פברואר 2020 (תש"פ)
* **בבליפא**, 2022 (תשפ"ב)
* **יום טוב ליפא** (YomTov Lipa) - ספטמבר 2023 (תשפ"ד)

### השתתפות באלבומים

* **ועינינו תראינה**, יוסי גיל, 2005
* **טביעת אצבע**, 2019
* **לב אל הנשמה**, משה חזקי' וייס, 2019
* **תנועות**, 2022
* **תתחדש**, הרשי רוזנברג, 2022

קישורים חיצוניים
----------------

ויקישיתוף מדיה וקבצים בנושא **ליפא שמלצר** בוויקישיתוף
* 

* אתר האינטרנט הרשמי של ליפא שמלצר
* ליפא שמלצר, ברשת החברתית פייסבוק

* ליפא שמלצר, ברשת החברתית אקס (טוויטר)

* ליפא שמלצר, ביישום טלגרם

* ליפא שמלצר, סרטונים בערוץ היוטיוב

* ליפא שמלצר, באתר אייטונס (באנגלית)

* ליפא שמלצר, באתר ספוטיפיי

* ליפא שמלצר, באתר MusicBrainz (באנגלית)
* חיים גריידינגר, מיוחד: שבוע מטורף עם כוכב המוזיקה החרדי המוביל בעולם, באתר מעריב, 3 בפברואר 2014.
* יקי אדמקר‏, כוכב הפופ החרדי לנשים חרדיות: אל תגלחו את שיער ראשכן, באתר וואלה!‏, 31 באוגוסט 2015
* אבי כץ, עד כמה התרחק ליפא שמלצר מהציבור החרדי? "אני שולח את ילדיי לחינוך מודרני", באתר חרדים10, 4 בנובמבר 2016
* ארי קלמן, הקאמבק המסתורי של ליפא הגדול: "עבר דברים בחיים האישיים", באתר בחדרי חרדים, י"ג באלול ה'תשע"ח 2018
* חסידיסטוק על ליפא שמלצר, סרטון באתר יוטיוב
* אליעזר חסיד, כשליפא שמעלצר עשה גראמן על "עברי אנכי", באתר בחדרי חרדים, י"ט טבת תשע"ט 27 בפברואר 2018
* נאך איין מאל, בביצוע ליפא שמעלצר, סרטון באתר יוטיוב
* ליפה שמלצר, דף שער בספרייה הלאומית

הערות שוליים
------------

1. ↑  יאיר טוקר,, אחרי 11 שנים ליפא והדיין מסקווירא התפייסו בעת הטיסה, באתר כיכר השבת, ‏י"ד באדר א' תשעט 08:25 19.02.19
2. ↑  מנחם שוורץ, ‏ליפא שמלצר מציג: "הגדה של ליפא". צפו בוידאו מהצילומים, באתר כיכר השבת, 4 במרץ 2010
3. ↑  בחדרי חרדים(הקישור אינו פעיל)
4. ↑  הקליפ באתר יוטיוב
5. ↑  אלי מנדלבאום, נס החנוכה של שמעלצר: נשים בקליפ חסידי, באתר ynet, 15 בדצמבר 2012
6. ↑   בן פיגא, בביצוע ליפא שמלצר ומאט דאב, וידאו קליפ של השיר באתר יוטיוב
7. ↑  יוסי אשר, האזינו • בלוי על ליפא: "נשמע שהוא לקח משהו לפני השירה", 10 ביוני 2015, באתר רדיו קול חי
8. ↑  יאיר טוקר, ‏ליפא מגיב: על בן בג בג מותר לשיר אבל על רבי חיים קנייבסקי אסור?, באתר כיכר השבת, 13 באוגוסט 2015
9. ↑  יאיר טוקר, ‏ליפא שמעלצר לאובמה: "רציתי לקנות לך כיפה רקומה בכסף", אובמה: "תמיד רציתי כזאת כיפה", באתר כיכר השבת, 11 בדצמבר 2015
10. ↑  איציק אוחנה, ‏ליפא שמלצר מכר את בית הכנסת שלו: "יותר חסידי" , באתר כיכר השבת, 10 בפברואר 2020
11. ↑  נתנאל לייפר, ‏ליפא שמלצר חוזר לדרך ממנה התחיל • צפו, באתר כיכר השבת, 25 בפברואר 2019
12. ↑  יאיר טוקר, ‏מרהיב: "יש לי סימפטיה" בגרסת האידיש של מקהלת 'שירה', באתר כיכר השבת, 14 במאי 2023
13. ↑  עקיבא ווייס, אחד מגדולי הזמרים במגזר החרדי חשף: עברתי תקיפה מינית בילדות, באתר כאן, ‏28 במאי 2023

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007309927605171
* ISNI: 0000 0001 0848 2794
* LCCN: n2011084499
* MusicBrainz: 22354560-3e93-4524-85b6-2911b4c879e3
* VIAF: 160996579
* WorldCat: lccn-n2011084499

 |